কিবরিয়া চৌধুরী, নবীগঞ্জ থেকে \ চলে এলো শীত। প্রতি বছর শীতকাল এলেই উপজেলার বিভিন্ন অঞ্চলে খাল, বিল, পুকুর ও দিনারপুর পাহাড়ি এলাকায় ভরে যায় নানা রঙ বেরঙের নাম না জানা অনেক পাখিতে। এসব পাখিকে অতিথি পরায়ন বাঙালী আদর করে নাম দিয়েছে অতিথি পাখি। শীত আসার সাথে সাথে আমাদের দেশে আসছে অতিথি পাখি। আর এই অতিথি পাখির আগমনের কারনেই শিকারীরা আইনের তোয়াক্কা না করে পাখি শিকারে ব্যবহৃত অস্ত্র হাতে নিয়ে মাঠে নেমেছে পাখি শিকারের। শীত মৌসুমে লক্ষ পাখির কলকাকলীতে নবীগঞ্জ পাহাড়ি এলাকা সহ গ্রাম অঞ্চলের ছোট ছোট বিল-ঝিল গুলো মুখরিত হয়ে উঠে। শীত মৌসুম শুরুতেই প্রতি বছরের ন্যায় এ বছরও সুদূর সাইবেরিয়া সহ শীত প্রধান দেশ থেকে ঝাঁকে ঝাঁকে অতিথি পাখি ...